Talsverðar breytingar urðu á reglum um innflutning á ferskum kjötvörum um áramótin . Innflytjendur þurfa nú meðal annars að sýna fram á að að ófrosið og óhitameðhöndlað kjöt af kjúklingum og kalkúnum sé ekki smitað af kampýlóbakter og ekki er lengur gerð krafa um frystiskyldu á fersku kjöti . Þá taka viðbótartryggingar gildi sem þýðir að með sendingum af eggjum , svínakjöti , nautagripakjöti , kjúklingakjöti og kalkúnakjöti þurfa að fylgja staðfestingar á að ekki hafi greinst salmonella í vörunni . Matvælafyrirtæki sem flytja inn kjöt til landsins eru hvött til að kynna sér vel breytingarnar en Matvælastofnun hefur gefið út leiðbeiningar vegna þeirra . Þær má finna á vef MAST . Breytingarnar eru unnar í samræmi við aðgerðaáætlun í 17 liðum um að efla matvælaöryggi , tryggja vernd búfjárstofna og bæta samkeppnisstöðu innlendrar matvælaframleiðslu . Áætlunin var lögð fram af Kristjáni Þór Júlíussyni , sjávarútvegs - og landbúnaðarráðherra , og var hún samþykkt sem þingsályktun hinn 19. júní sl . Unnið hefur verið að mótun og framgangi þeirra aðgerða í atvinnuvega - og nýsköpunarráðuneytinu frá því í desember 2017 og er sú vinna í forgangi í ráðuneytinu